recursal/SuperWikiNEXT-32B huggingface dataset:
**Metroon** (m.kreik. Μητρῷον, *Mētrōon*) oli antiikin aikainen Jumalten äidille omistettu kreikkalainen temppeli Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.

Agrippina nuoremman patsas temppelistä. Olympian arkeologinen museo.
Temppeli oli rakennettu noin vuonna 400–300 eaa. Sen kultin kohde oli Jumalten äiti, joka käsitettiin alun perin Rheaksi ja myöhemmin Kybeleksi. Esihistoriallisella ajalla Olympian varhaisvaiheissa sama paikka on ollut pyhitetty Maaäidille eli Gaialle sekä Eileithyialle, joka yhdistettiin myös äitiyteen. Roomalaisella ajalla temppelin kultti korvattiin Augustuksen ja muiden keisareiden henkilökultilla sekä Roman eli personifioidun Rooman kultilla.

Metroon sijaitsi Olympian temenos-alueen eli *Altiksen* pohjoislaidalla aarrekammioiden edessä ja Heran temppelin itäpuolella. Metroon oli pieni peripteraalitemppeli, joka edusti doorilaista tyyliä. Sen koko oli noin 10,6 × 20,7 metriä ja siinä oli 6 × 11 pylvästä. Pylväiden korkeus oli noin 4,6 metriä ja niiden halkaisija alapäässä noin 0,85 metriä. Pylväät oli tehty paikallisesta kalkkikivestä ja päällystetty valkoisella stukkolla.

Temppelin naos eli cella avautui itään ja sen pronaoksen edessä oli kaksi pylvästä. Lännen puolella oli opisthodomos, jonka edessä oli myös kaksi pylvästä. Naoksen sisällä sen pohjois- ja eteläseinustalla oli mahdollisesti rivit pylväitä, joiden tyylisuuntaa ei tiedetä. Roomalaisella ajalla temppelissä on ollut ainakin Augustuksen, Claudiuksen, Tituksen, Vespasianuksen, Agrippina nuoremman ja Domitian patsaat. Temppeliin kuulunut alttari sijaitsi mahdollisesti sen länsipuolella tai pohjoispuolella aarrekammioiden alueella.

Temppelistä on säilynyt lähinnä sen perustukset ja vähäisiä muita rakenneosia. Raunioista löytyneet roomalaisaikaiset keisarisukujen jäsenten patsaat ovat Olympian arkeologisessa museossa.

Lähteet
-------

1. 1 2 3  Olympia, Metroon *Perseus*. Viitattu 15.2.2016.
2. 1 2 3 4  The Metroon Ministry of Culture and Sports. Viitattu 15.2.2016.

Aiheesta muualla
----------------

* Kuvia tai muita tiedostoja aiheesta **Metroon** Wikimedia Commonsissa
**Erkki Armas Gideon Järnefelt** (10. lokakuuta 1939 Helsinki – 7. joulukuuta 2016 Lontoo) oli suomalainen merikapteeni ja yritysjohtaja, joka sai teollisuusneuvoksen arvonimen.

Järnefeltin vanhemmat olivat toimitusjohtaja Risto Armas Johannes Järnefelt ja Kaisu Helena Ester Mykkänen ja puoliso vuodesta 1963 opettaja Anna-Liisa Lavanti. Koulut käytyään Järnefelt lähti merille ja valmistui merikapteeniksi 1968, minkä lisäksi hän suoritti kauppatieteiden maisterin tutkinnon 1969 Lontoossa. Järnefelt oli Suomen Höyrylaiva -yhtiössä Kotkan lastaustoimintojen johtaja, Boren Euroopan terminaalitoimintojen päällikkö, Finnlinesin Finn-Anglia Line -yhtiön laivaliikenteen ja terminaalitoimintojen johtaja, Nordisk Transport & Spedition -yhtiön Tukholman toimintojen johtaja, Polar-Express -yhtiön Ruotsin toimintojen johtaja, Olson & Wright -yhtiön kansainvälisten kuljetusten johtaja sekä ScandPoint-yhtiön toimitusjohtaja.

Vuonna 1984 Järnefeltistä tuli Siemensin sähkötukkukaupan toimitusjohtaja Ruotsissa. Siemensin palveluksessa Järnefelt oli sittemmin eläkkeelle saakka, toimien muun muassa Hellscan-yhtiön toimitusjohtajana Suomessa, Hellectron-yhtiön toimitusjohtajana Ruotsissa, Hell-Xenotron-yhtiön myyntijohtajana Englannissa sekä vuodesta 1991 Siemens Nixdorfin johtajana Suomessa ja vuodesta 1992 lisäksi Ruotsissa. Suomen Siemensin toimitusjohtajaksi hän tuli 1994. Vuonna 1997 teollisuusneuvoksen arvonimen saanut Järnefelt jäi eläkkeelle 1999.

Lähteet
-------

1. 1 2 3  Erkki Järnefelt *Biografiasampo*. Viitattu 20.12.2021.
**Erkki Karjalainen** (10. heinäkuuta 1933 Terijoki – 6. tammikuuta 2016 Berliini, Saksa) oli suomalainen toimittaja. Hän oli pohjoismaisten uutistoimistojen yhteinen kirjeenvaihtaja Pekingissä 1977–1980 ja pitkään Yleisradion palveluksessa ulkomaankirjeenvaihtaja muun muassa Länsi- ja Itä-Saksassa, Jugoslaviassa ja Unkarissa. Karjalaisella oli monipuolinen kielitaito: hän osasi muun muassa ruotsia, serbokroatiaa ja unkaria.

Erkki Karjalainen pääsi ylioppilaaksi Haminan yhteislyseosta vuonna 1952, jonka jälkeen hän opiskeli Åbo Akademissa, josta hän suoritti ekonomin tutkinnon vuonna 1957 ja kauppatieteen maisterin tutkinnon vuonna 1961 sekä lisensiaatin tutkinnon vuonna 1966. Karjalainen toimi myös Turun kauppakorkeakoulun assistenttina ja jatkoi opintojaan myöhemmin sekä Englannissa että Saksan liittotasavallassa. Karjalainen toimi opettajana Freie Universitätissä, Länsi-Berliinissä vuosina 1967–1968. Vuonna 1968 Karjalainen aloitti Yleisradion avustajana Berliinissä.

Hän jäi eläkkeelle Ylestä 1996 ja asui aluksi perhesyistä monta vuotta Wienissä ennen kuin muutti Berliiniin.

Karjalaisen puoliso oli toimittaja Raija Valta.

Teokset
-------

* *Hullu vuosi 1968*. WSOY, 1969
* Raija Valta, Erkki Karjalainen: *Titon perintö ja perilliset*, Tammi, 1980 ISBN 951-30-5116-1
* Erkki Karjalainen ja Raija Valta: *Kiina*. Weilin + Göös, 1982. ISBN 951-35-2607-0
* Seppo Hentilä, Erkki Karjalainen, Raija Valta: *Saksa : voima Euroopan keskellä*. Painatuskeskus, 1993. (Kleio ja nykypäivä). ISBN 951-37-0954-X
* *Saksan talous uudessa Euroopassa : Saksa ja saksalaiset*. EVA, 1996. ISBN 951-9042-61-X
* Erkki Karjalainen ja Raija Valta: *Saksalaisten valtakunta*. Tammi, 1999 ISBN 951-31-1432-5
* Erkki Karjalainen ja Raija Valta: *Balkan kolkuttaa Euroopan omaatuntoa*. Gummerus, 2000. (Opinion). ISBN 951-20-5684-4
* Erkki Karjalainen ja Raija Valta: *Jörg Haider : Itävallan vai koko Euroopan ongelma?*. Gummerus, 2001. ISBN 951-20-5845-6

Lähteet
-------

1. 1 2 3 4  Ralf Friberg, Mies joka löysi Kekkosen, (muistokirjoitus) Helsingin Sanomat 27.1.2016 s. B13
**Vansjärvi***lähde?* (ven. Ванзозеро, *Vanzozero*) on taajama ja rautatieasema Pinduisen kaupunkikunnassa Karjalan tasavallan Karhumäen piirissä. Siitä käytetään myös nimeä Krivi.

Toinen maailmansota
-------------------

Vanzozeron rautatieasema oli Muurmannin radalla pohjoisin paikka, jonka suomalaiset valtasivat jatkosodassa vuosina 1941–1944. Valtaus tapahtui hyökkäysvaiheen aikana marraskuussa 1941.Suomen Valtionrautatiet liikennöi Muurmannin radalla pohjoisimmillaan yhtä väliä etelämpänä olevalle Malygan asemalle (Malu) asti. Aseman lähistöllä on neuvostoliittolainen sankarihauta, johon on haudattu sodanjälkeisissä etsinnöissä löydettyjä kaatuneita. Metsässä on myös sodanaikaisia juoksuhautoja ja ruostuneita piikkilankoja.

Lähteet
-------

1. ↑  A. Petramaa: Suomen sota 1941-1945, osa 4: Karjalan armeijan eteneminen Maaselän kannakselle 1941, H. sotatoimet sivustoilla Karhumäen suurtaistelun aikana, Sungun niemimaaston haltuuntotto (7.-13.11.), s. 356. Sotahistoriallisen tutkimuslaitoksen sotahistoriallisen toimiston julkaisuja IX 4. Kustannusosakeyhtiö Kivi 1954.

Aiheesta muualla
----------------

* parovoz.com: Vanozeron asema *parovoz.com*.  Arkistoitu 30.6.2013. Viitattu 6.9.2007.
**Peräpäänkoe** (engl. *Cartman Gets an Anal Probe*) on yhdysvaltalaisen *South Park* -animaatiosarjan ensimmäinen jakso. Sen ensiesitys oli Comedy Central -kanavalla 13. elokuuta 1997. Sen ensiesitystä katsoi 980 000 katsojaa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Kun Kyle, Stan, Kenny ja Cartman odottelevat koulubussia, Cartman kertoo edellisyönä näkemästään oudosta unesta. Muut pojat vakuuttavat, että uni oli totta, mutta Cartman ei usko heitä. Kun pojat istuvat koulubussiin, he näkevät ikkunasta kuinka alienit sieppaavat Kylen pikkuveljen Iken.

Koulussa Kyle pyytää lupaa opettaja Garrisonilta Iken etsimiseen, mutta Mr. Garrison ei anna Kylelle lupaa. Samalla Cartman pieree tulta. Kun pojat kertovat tapahtuneesta Chefille, tämä auttaa poikia pääsemään koulusta painamalla hälytysnappia. Ulkona Cartman alkaa yhtäkkiä laulamaan ja tanssimaan. Pian tämän jälkeen, avaruusalus ilmestyy poikien ylle. Kyle heittää kiven avaruusalusta päin ja avaruusalus ampuu takaisin heittäen Kennyn tielle, jossa lehmät ja poliisiauto ajavat Kennyn yli. 

Stan ja Kyle tapaavat Wendyn lammikolla. Lammikolla Wendy ehdottaa, että he käyttäisivät avaruusolioiden Cartmaniin asettamaa konetta alieneiden kutsumiseen. Cartmanin peräpäästä tulee suuri satelliittilautanen. Avaruusalus saapuu ja Ike hyppää avaruusaluksesta. Samalla alienit puhuvat lehmien kanssa ja kertovat heille, että heidän tutkimusten mukaan lehmät ovat älykkäimpiä eläimiä maapallolla.

**Juonipaljastukset päättyvät tähän.**

Aiheesta muualla
----------------

* *Peräpäänkoe* Internet Movie Databasessa. (englanniksi)
Skriivaa ku riivaa -liigan logo.
**Skriivaa ku riivaa** (lyh. SKR) on Suomen ensimmäinen kirjoitettujen rap-battlejen liiga.

Historia
--------

MC:t Kajo ja S-Molli perustivat liigan Turussa 8.12.2012. Tuolloin Kaarinan Old Texasissa käytiin liigan ensimmäinen battle, jossa vastakkain olivat Ironine ja Nikke Ankara. Myöhemmin liigassa ovat battlanneet perustajien lisäksi mm. Rap SM -kisoista tutut Altis, Jonkka, Keijo Usum, Rivo, Rölli, Santeri, Toni ja Ironine. Englanninkieliset battlet tulivat mukaan vuonna 2014, jolloin vastakkain olivat Dagger D ja Liquid Flow.

Tapahtumia on järjestetty Helsingin Pacificon, Tampereen Grooven, Jyväskylän Rentukan ja Seinäjoki Hiphop Festival -tapahtumissa. Kaikki battlet kuvataan ja julkaistaan internetissä.

Formaatti
---------

Skriivaa ku riivaan esikuvina ovat toimineet kanadalainen *King of the Dot* ja yhdysvaltalainen *Grind Time* -liigat. Ottelijat saavat tietää vastustajansa vähintään kuukautta etukäteen,*lähde?* jonka aikana he kirjoittavat kolme (*yleensä 1-2 minuutin*) verseä, jotka tuomaroidaan itse battletapahtumassa. Verset räpätään a capellana, joka yhdistettynä esimerkiksi rekvisiittaan, tilannekomiikkaan tai pitkälle vietyihin riimikuvioihin mahdollistaa monipuoliset ja omalaatuiset esitykset. Ylisuuret freestyleosuudet, aikarajan ylitykset ja huono valmistautuminen tulkitaan epäkunnioitukseksi vastustajaa kohtaan ja voi johtaa liigasta putoamiseen.*lähde?*

Lähteet
-------

1. ↑  Esa Töykkälä; Tuuli Mattila: Kaarinasta nouseva räppibattle-liiga sallii käsikirjoitetut riimittelyt  1.7.2013. Yle Uutiset. Viitattu 12.12.2014.
2. 1 2  Panu Jansson: Kirjoitettujen riimien battlet löysivät Suomeen  21.6.2013. City. Viitattu 15.12.2014.
3. ↑  Lappi, Ilkka: Räppibattleissä dissataan tyylikkäästi *Aamuset*.  5.3.2014.  Arkistoitu 10.12.2014. Viitattu 15.12.2014.
4. ↑  Fresh 420 (Video) *Radio Bosman*.  30.4.2014. Viitattu 29.6.2016.

Aiheesta muualla
----------------

* Skriivaa ku riivaa -liigan Facebook-sivu
* Skriivaa ku riivaa -liigan Youtube-kanava
* Skriivaa ku riivaa -liigan Podcast
Botanian kasvihuoneet talvella
**Botania** on taidepuutarha ja tapahtumapuutarha Joensuun Linnunlahdella.

Puutarhan kokoelma on perustettu 1957, ja siihen kuuluu 2 000 lajia. Se on Joensuun merkittävimpiä matkailukohteita.

Itä-Suomen yliopisto teki kasvitieteellisestä puutarhasta lakkautuspäätöksen keväällä 2012, mikä herätti runsaasti suuttumusta Joensuussa. Lakkautuspäätöstä vastustettiin, ja puutarhalle etsittiin osittain yksityistä rahoitusta.  Monta vuotta Botania toimi lahjoitusten ja vapaaehtoisten voimin, ja näkyvyyttä ja kävijöitä hankittiin sosiaalisen median kautta sekä järjestämällä erilaisia yleisötapahtumia.

Valotaiteilija Kari Kola perusti yhdessä Teemu Purmosen ja Markku Pesosen kanssa Joensuun Botania Oy:n ja osti Botanian toimitilat sen nimiin Suomen yliopistokiinteistöiltä vuoden 2018 alussa. Kasvien ja eläinten hoitaminen jäivät yhä Botanian ystävät ry:n vastuulle, mutta koko liiketoiminta siirtyi uudelle Joensuun Botania Oy:lle. Kari Kola tiimeineen remontoi Botanian alkuvuodesta 2018. Botania avattiin yleisölle uudelleen kesäkuussa 2018. Tavoitteena kolminkertaistaa kävijämäärä ja saada jopa kansainvälistä julkisuutta muun muassa runsaan tapahtumatarjonnan, vaihtuvien näyttelyiden sekä uudistusten avulla. Saman vuoden lokakuussa Kari Kola osti yrityskumppaneidensa osuudet Joensuun Botaniasta itselleen, ja omistaa sen siis nyt kokonaisuudessaan yksin.

Projektin alku on ollut hyvin haastava, koska alue oli päässyt huonoon kuntoon resurssipulan takia. Voimakkailla toimenpiteillä aluetta on kunnostettu ja raivattu viimeiset vuodet koko Botanian tiimin voimin. Botanian ystävät ry auttaa edelleen toimintaa mm. vuotuisten kevät-talkoiden avulla joissa alueen ihmiset voivat tulla auttamaan kunnostustöissä.*lähde?*

Puutarhan yhteydessä on myös yli 70 hehtaarin suuruinen kasvitieteellinen puisto eli arboretum, jonka omistaa Joensuun kaupunki.

Lähteet
-------

1. 1 2 3  Janne Toivonen, Joensuussa syntyi kansanliike Botanian puolesta. Helsingin Sanomat 20.2.2012 sivu A 7
2. ↑  Itä-Suomen yliopistossa ennakoitua vähemmän irtisanottavia *Itä-Suomen yliopiston tiedote*.  27.1.2012. Viitattu 21.2.2012. [vanhentunut linkki]
3. ↑  Joensuun Perhos-Botania säilytettävä! *adressit.com*. Viitattu 12.8.2019.
4. ↑  Tanja Perkkiö: Saanan valaissut Kari Kola osti vaikeuksissa olleen kasvitieteellisen puutarhan – uudistuksen jälkeen tavoitteena ohittaa suosiossa Koli  4.1.2018. Yle Uutiset. Viitattu 9.6.2018.
5. ↑  Jouki Väinämö: Kari Kola yksini Botanian puutarhan isännäksi  2.10.2018. Yle Uutiset. Viitattu 12.8.2019.
6. ↑  Puistot (Joensuun kaupunki), viitattu 12.8.2019

Aiheesta muualla
----------------

* Botanian viralliset sivut
* Botanian ystävät (Arkistoitu – Internet Archive)
* Botanian Facebook-sivu
* Juuso - Puhuva Papukaija (Botanian maailmankuulu keulakuva)
Los Angelesin lippu (1931–)
**Los Angelesin lippu** (tunnetaan myös nimellä "Fiesta Flag") on sen sinetin ohella Los Angelesin kaupungin virallinen tunnus. Nykyinen lippu otettiin käyttöön 22. heinäkuuta 1931, ja sen ovat suunnitelleet Roy E. Silent ja E.S. Jones.

Lippu on sahalaitainen trikolori, jonka värit ovat vasemmalta oikealle vihreä, kultainen ja punainen. Panafrikkalaisilta väreiltään se muistuttaakin esimerkiksi Malin lippua, vaikka tämä onkin vain sattumaa, sillä lippu suunniteltiin lähes 30 vuotta ennen nykyisiä afrikkalaisia lippuja. Vihreä väri lipussa symboloi oliivipuita, kultainen appelsiinipuita ja punainen viinitiloja. Kultaisessa kentässä keskellä on kaupungin sinetti, johon on kirjattu kaupungin perustamisvuosi 1781.

Lippu jakaa kaupunkilaisten keskuudessa vahvasti mielipiteitä. Lippu sai merkittävää kansainvälistä näkyvyyttä, kun Moskovan olympialaisten 1980 päätösseremoniassa se nostettiin salkoon merkitsemään seuraavaa olympiaisäntää. Tavallisesti kohotettaisiin isäntämaan lippu, mutta Yhdysvallat oli pyytänyt Kansainvälistä olympiakomiteaa käyttämästä Yhdysvaltain lippua, sillä maa oli boikotoinut kisoja.

Lähteet
-------

1. ↑  The Official Flag of Los Angeles *lacity.org*.  Arkistoitu 10.9.2021. Viitattu 10.9.2021. (englanniksi)
2. ↑  Is LA's Flag Good Or Garbage? *LAist*. Viitattu 10.9.2021. (englanniksi)
3. ↑  Games end, boycott debate continues *Pittsburgh Post-Gazette*. Viitattu 10.9.2021. (englanniksi)
**Mäkikenttämittari** (*Xanthorhoe montanata*) on mittareihin kuuluva perhonen ja yksi kesän runsaslukuisimmista perhosista.

Koko ja ulkonäkö
----------------

Helposti tunnistettava, mutta ulkonäöltään hieman vaihteleva perhoslaji. Siipien pohjaväri on valkoinen, joskus rusehtavalla sävyllä. Etusiivessä sisemmän ja ulomman poikkiviirun välinen alue on ruskea ja siiven etureunassa ruskea vyö jakaantuu kahtia, jolloin mustan diskaalitäplän ympärille muodostuu vaalea alue. Siipikuvioinnin sävy ja yksityiskohdat vaihtelevat yksilöittäin ja joskus siiven poikki kulkeva vyö saattaa katketa tai erottua koko matkalta huonosti. Etusiiven ulkosyrjä on harmahtava. Takasiivet ovat valkoiset heikommin erottuvilla poikkiviiruilla ja pienemmällä keskitäplällä. Ruumis on valkoinen ja takaruumiin selkäpuolella on pareittain mustia pisteitä. Pohjoisimmassa Lapissa elävät yksilöt ovat kooltaan pienempiä ja niiden kuviointi on vaaleampaa. Siipiväli 30–33 mm.

Levinneisyys ja lentoaika
-------------------------

Mäkikenttämittari on Euroopassa laajalle levinnyt ja elää Suomessakin koko maassa muutamia Pohjois-Lapin alueita ja laajoja yhtenäisiä havumetsäalueita lukuun ottamatta. Laji lentelee keskikesällä, kesäkuun alusta heinäkuun lopulle. Lentoajan alku on myöhäisempi pohjoisempana, mutta lento päättyy samoihin aikoihin koko Suomessa. Toinen sukupolvi elo-syyskuussa on hyvin harvinainen.

Elinympäristö ja elintavat
--------------------------

Perhoset lentävät hämärän aikaan niityillä, pelloilla ja puutarhoissa sekä lehtimetsissä ja niiden laitamilla sekä muissa kosteapohjaisissa maastoissa. Vaikka laji on enimmäkseen aktiivinen hämärän aikaan ja lentää valolle, se lähtee matalassa kasvillisuudessa häirittynä helposti lentoon päivälläkin. Talvehtii toukkana.

Ravintokasvi
------------

Toukka on polyfagi, jonka ravintokasveja ovat erityisesti kullero (*Trollius europaeus*), pystykiurunkannus (*Corydalis solida*), keltamatara (*Galium verum*) sekä etelänpaimenmatara (*Galium mollugo*).

Lähteet
-------

1. ↑
2. 1 2
3. ↑   (Arkistoitu – Internet Archive)
4. ↑
5. 1 2  Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7
6. ↑  Peder Skou: The geometroid moths of North Europe (Lepidoptera, Drepanidae and Geometridae). Brill 1986 ISBN 978-9004078598 s. 74–75
7. ↑


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1943600
* BioLib: 52586
* BOLD: 123863
* CoL: 5C7ZB
* EoL: 296987
* Fauna Europaea: 445337
* Fauna Europaea (new): 3bf19c0d-9798-4aa6-a524-4c0e19d59f96
* GBIF: 1986220
* iNaturalist: 130185
* IRMNG: 10293374
* ITIS: 942946
* LepIndex: 228469
* LoB: 5031
* NBN: NHMSYS0000520993
* NCBI: 934903

 |

 |
| "What Is Love"Haddaway |
| --- |
| Singlen "What Is Love" kansikuva |
| Singlen tiedot |
|  Albumilta | *The Album* |
|  Äänitetty  | 1992 |
|  Julkaistu | 8. toukokuuta 1993 |
|  Formaatti | CDS, maxi-single |
|  Tyylilaji | eurodance |
|  Kesto | 04.28 |
|  Levy-yhtiö | Coconut |
| Haddawayn muut singlet |
|  | "What Is Love"1993 | "Life"1993 |

"**What Is Love**" on Haddawayn vuonna 1993 julkaistu kappale. Single sijoittui monissa maissa listojen kärkeen. 

Single nousi listakakkoseksi Saksassa, kuudenneksi Britanniassa ja Yhdysvalloissa Billboard Hot 100 -listan sijalle yksitoista. Se sai Yhdysvalloissa kultalevyn. Vuoden 1994 huhtikuuhun mennessä singleä oli myyty maailmanlaajuisesti 2,6 miljoonaa kappaletta. Se oli vuonna 2010 Saksan kaikkien aikojen 62. myydyin singlelevy.

Käännöskappale
--------------

Tauski julkaisi alkuvuodesta 2009 kappaleesta suomenkielisen käännöskappaleen "Mitä jos?" Kappaleen rap-osuuden laulaa Hausmylly-yhtyeessäkin vaikuttanut Enzo. Haddaway on itse sanonut kappaleesta: "Ei tämä versio nyt ihan ällöttävä ole, pelkästään outo".

Muuta
-----

Kappale on tunnettu myös yhdysvaltalaisen komediasarjan *Saturday Night Liven* *The Roxbury Guys* -sketseistä. Veljekset Doug ja Steve Butab kuuntelevat autolla ajaessa kappaletta ja nytkyttävät päitään. 

Muun muassa ruotsalainen EMD on tehnyt kappaleesta cover-version.

Lähteet
-------

1. ↑  Weinert, Ellie: Casebook: Haddaway.  *Billboard*, 26.3.1994, s. 58. Artikkelin verkkoversio. Viitattu 13.2.2016.  (englanniksi)
2. ↑  Best-selling singles of all time in Germany *Musicline.de*.  Arkistoitu 31.8.2004. Viitattu 30.9.2010.
3. ↑  Haddawayn megahitti suomeksi, kuuntele jos uskallat! *Stara.fi*.  4.1.2009. Viitattu 30.9.2010.
4. ↑  Lehtonen, Pauliina: Tätä mieltä Haddaway oli Tauskin coverista! *Ilta-Sanomat*.  12.7.2009. Viitattu 30.9.2010.
5. ↑  EMD cover Haddaway's 'What Is Love'! *scandipop.co.uk*.  28.10.2010. Viitattu 6.6.2021. (englanniksi)

Aiheesta muualla
----------------

* Discogs
**Fujinagatan telakka** (jap. 藤永田造船所, *Fujinagata Zōsenjo*) oli Osakassa Japanissa sijainnut laivanrakennus- ja raidekaluston valmistusyhtiö.

Historia
--------

Yhtiö perustettiin vuonna 1869, mikä tekee siitä yhden Japanin vanhimmista laivanrakentajista. Alun perin sitä kutsuttiin nimellä **Hyōgo-ya** ja se sijaitsi keskellä Osakaa. Se teki sopimuksen Tokugawa shogunaatin viranomaisten kanssa 1854 purjeiden varustettujen sotalaivojen valmistamisesta vasta perustetulle feodaalilaivastolle. Vuonna 1869 saksalaisinsinöörien avustamana telakka suunnitteli ja valmisti ensimmäiset länsimaiset sotalaivansa.

Meiji restauraation jälkeen telakka keskittyi siviilialusten valmistukseen ja sieltä laskettiin 1870 vesille ensimmäinen länsimainen kauppamerenkulkuun tarkoitettu höyrylaiva. Telakka siirrettiin 1874 Nishi-kuhun Osakaan, jolloin telakan nimi vaihtui virallisesti Fujunagataksi. Vuonna 1884 päätelakka sijoitettiin Taisho-kuhun Osakaan.

Fujunagata valmisti 1900 ensimmäisen täysin metallista valmistetun kauppa-aluksensa *No.2 Nagatamarun*. Uusi telakka avattiin 1917 Sumiyoshi-kuhun Osakaan ja vuonna 1919 Fujinagata nimettiin virallisesti laivaston korjaustelakaksi.

Momi-luokan *Fuji* laskettiin vesille 31. toukokuuta 1921, mikä oli ensimmäinen kaikkiaan 56 keisarilliselle Japanin laivastolle valmistetusta hävittäjästä. Laivaston tilausten seurauksena yhtiö siirsi pääkonttorinsa uusiin tiloihin ja se laajensi merkittävästi telakoitaan. Telakka laajeni kuitenkin liian nopeasti, minkä seurauksena yhtiö ajautui talousvaikeuksiin. Joulukuussa 1928 meriministeriö otti valvontaansa laivanrakennuksen. Yhtiö kuitenkin selvisi lamasta.

Vuonna 1940 yhtiö kansallistettiin ja vuonna 1944 sen palveluksessa oli 16 508 työntekijää. Kesäkuussa 1945 päätelakka tuhoutui laajamittaisissa ilmahyökkäyksissä.

Toisen maailmansodan jälkeen yhtiö palautui yksityisomistukseen ja se aloitti kalastusalusten, kauppa-alusten ja tankkereiden valmistuksen. Vuonna 1962 telakalta valmistui ensimmäinen LNG tankkeri. Lokakuussa 1967 Mitsui Shipbuilding and Engineering osti yhtiön, mikä päätti yhtiön toiminnan.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Fujinagata Shipyards
| "What You Waiting For?"Gwen Stefani |
| --- |
| Singlen "What You Waiting For?" kansikuva |
| Singlen tiedot |
|  Albumilta | *Love.Angel.Music.Baby.* |
|  Julkaistu | 28. syyskuuta 2004 |
|  Tuottaja(t) | Nellee Hooper |
|  Tyylilaji | pop |
|  Kesto | 03.41 |
|  Levy-yhtiö | Interscope |
| Gwen Stefanin muut singlet |
| "Let Me Blow Ya Mind"2001 | "What You Waiting For?"2004 | "Rich Girl"2004 |

Stefani esittämässä "What You Waiting For?" -kappaletta kiertueella
**What You Waiting For?** on kappale, jonka on kirjoittanut Gwen Stefanin lisäksi Linda Perry Stefanin ensimmäiselle sooloalbumille *Love.Angel.Music.Baby.* Kappale on julkaistu albumin ensimmäisenä singlenä vuoden 2004 loppupuolella. Kappale on saanut suurta suosiota kriitikoilta.

Musiikkivideo
-------------

Kappaleen musiikkivideon on ohjannut Francis Lawerence. Videolla Stefani on kuvattu etsimässä inspiraatiota kappaleiden sanoituksien kirjoittamiseen. Video alkaa pitkällä musiikittomalla kuvauksella jossa Stefani palaa Los Angelesista No Doubtin Rock Steady kiertueelta. Gwenin sooloprojekti ei ota edetäkseen. Osa videosta kuvaa, kuinka Gwen yrittää tuloksetta kirjoittaa musiikkia, kunnes japanilainenlelu juoksee pianon kannella aiheuttaen sen, että Gwenin kädessä oleva tikittävä kello putoaa maahan. Sen jälkeen hän joutuu erikoiseen fantasiamaailmaan, joka pohjautuu Liisa ihmemaassa -elokuvaan. Videon lopussa Gwen palaa takaisin äänitysstudioon.

Singlen versiot
---------------

* **CD single**

1. What You Waiting For? (album version)
2. What You Waiting For? (Jacques Lu Cont's TWD mix)
3. What You Waiting For? (instrumental)
4. Snippets/Gwen Stefani/L.A.M.B. (international version)
5. What You Waiting For? (video/director's cut: explicit version)

* **North American vinyl single**

1. What You Waiting For? (album version)
2. What You Waiting For? (instrumental)

* **French single**

1. What You Waiting For? (Armand Van Helden remix)
2. What You Waiting For? (The Rude Ho mix)
3. What You Waiting For? (Armand Van Helden dub)

Listasijoitukset
----------------

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Lista (2004) | Parassijoitus |
| --- | --- |
| Australian ARIA singlelista | 1 |
| Britannian singlelista | 4 |
| Suomen singlelista | 4 |
| Ruotsin singlelista | 6 |
| Saksan singlelista | 22 |
| U.S. Billboard Hot 100 singlelista | 47 |
|

 |
**Optinen kierto** on optinen vastine akustiselle kierrolle. Kierto tapahtuu, kun on olemassa silmukka esimerkiksi videokameran ja television tai videomonitorin välillä. Yksinkertainen esimerkki optisesta kierrosta on kahden peilin välillä heijastuva kuva.

Kameran eteen voidaan asettaa esimerkiksi palava kynttilä. Kamera tallentaa kynttilänvalon, joka vahvistetaan ja lähetetään kaapelia pitkin monitorille. Monitori projisoi näyttimensä sisällä tapahtuvan elektronisäteilyn. Tämän jälkeen kuva siirtyy monitorilta kameraan ja kamerasta takaisin monitoriin: Syntyy päättymätön silmukka.

Alkuperäinen valonlähde, tässä esimerkissä kynttilä, voidaan sammuttaa, mutta silmukka jatkaa kiertoaan. Joka kierroksella kuva kaksinkertaistuu ja interferoi itsensä kanssa. Sähköinen silmukka etenee lähes valonnopeudella. Koska elektronisuihku projisoi syntyvän kuvan monitorin sisällä fosforipisteille, kestää näiden syttyminen ja sammuminen jonkin aikaa. Tämän ansiosta ne ehtivät tallentua seuraavalle kierrokselle.

Syntyvä kuva muodostuu sen mukaan, kuinka kamera ja monitori on säädetty esimerkiksi valonvoimakkuuden, kontrastin, etäisyyden, kulman ja fysikaalisen tärinän suhteen. Yhdistämällä optiseen kiertoon musiikkia tai muita äänilähteitä voidaan vaikuttaa silmukan syntyprosessiin.

Tieteessä
---------

### Laserteknologiassa

Tunnetuimpia tieteellisiä käyttötapoja optiselle kierrolle on lähes kaikissa laserlaitteissa käytettävä optinen resonaattori, joka koostuu kahdesta vastakkaisesta kaarevasta peilistä. 1990-luvun lopulla havaittiin, että niin kutsuttujen epävakaiden resonoitujen lasereiden tuottamat säteet ovat muodoltaan fraktaaleita [1].

### Filosofiassa

Douglas Hofstadter vertaa teoksessaan *I Am a Strange Loop* videokiertoa suoraan ihmisen mieleen ja tietoisuuteen.

Populaarikulttuurissa
---------------------

Monet taiteilijat ovat käyttäneet optista kiertoa. Esimerkiksi Queen-yhtyeen *Bohemian Rhapsody* -levystä tehdyllä musiikkivideolla käytettynä efekti oli verrattavissa itsensä katselemiseen kahden peilin välissä.

Suomessakin televisiossa esitetyn brittiläisen *Doctor Who* -tieteisdraamasarjan alkutekstien yhteydessä käytettiin optista kiertoa vuosina 1963–1973.

Katso myös
----------

* Videotaide
* Video

Lähteet
-------

1. ↑  Nature Vol. 402, 138 (11. marraskuuta 1999) (englanniksi)
**Dakar-ralli 1997** (myös *Dakar-Dakar*) oli 19. Dakar-ralli, joka ajettiin 4. ja 19. tammikuuta 1997 välisenä aikana. Kilpailun lähtöpaikka ja päätepiste olivat Dakarissa Senegalissa (Lake Rose). Kilpailun pituus oli 8 049 kilometriä ja reitti kulki Senegalin, Malin, Nigerin, Malin, Mauritanian, Guinean ja Senegalin alueella.

Kilpailuun ilmoittautui 280 kilpailijaa, joista 99 oli autoja, 126 moottoripyörää ja 55 kuorma-autoa. Kilpailun maaliin pääsi 141 ajoneuvoa, joista 61 oli autoja, 58 moottoripyöriä ja 22 kuorma-autoja.

Autojen kategorian voitti kaksikko Kenjiro Shinozuka/Henri Magne Mitsubishilla. Moottoripyörien kategorian voitti Stéphane Peterhansel Yamahalla. Kuorma-autojen kategorian voitti kaksikko Reif/Deinhofer Hinolla.

Lähteet
-------

1. 1 2 3  Dakar Retrospective 1979-2007 (PDF)  Arkistoitu. Viitattu 20.6.2023. (englanniksi)
2. ↑  1997 Dakar-Agades-Dakar  Arkistoitu. Viitattu 1.7.2023. (englanniksi)

Dakar-ralli

|  |  |
| --- | --- |
| Eurooppa ja Afrikka | 
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* ~~2008~~

 |
| Etelä-Amerikka | 
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
| Lähi-itä | 
* 2020
* 2021
* 2022
* 2023

 |
**LÉ Deirdre** (viirinumero P20) oli Irlannin laivaston Deirdre-luokan vartiolaiva, joka nimettiin Irlannin mytologian traagisen sankarin Deirdren mukaan.

Valmistus
---------

Alus tilattiin Verolme Cork Dockyardilta korvaamaan käytöstä poistuvat Ton-luokan miinanraivaajat. Sillä tuli olla pidempi toimintasäde sekä parempi merikelpoisuus Atlantin olosuhteissa kuin edeltäjillään. Siitä tuli samalla uuden alustyypin (Emer-luokka) prototyyppi. Köli laskettiin 8. elokuuta 1971 telakkanumerolla 819. Alus laskettiin vesille 29. joulukuuta 1971 kumminaan puolustusministerin puoliso rouva Cronin ja otettiin palvelukseen 19. kesäkuuta 1972 ensimmäisenä päällikkönään komentajakapteeni Liam Brett.

Palvelus
--------

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:LÉ Deirdre (P20) 

Alus myytiin julkisella huutokaupalla lähtöhintanaan 60 000 Irlannin puntaa. Aluksen osti 190 000 Irlannin punnalla englantilainen purjehdusmatkoja järjestävä Seastream International, joka päätti muuttaa sen luksusjahdiksi.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **LÉ Deirdre**.
* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)
* MacGinty, Tom: *The Irish Navy - A Story of Courage and Tenacity (Golden Jubilee Irish Naval Service)*. Kerry, Irlanti: The Kerryman Ltd, 1995. ISBN 0-946277-22-2. (englanniksi)

### Viitteet

1. ↑  Adams, Thomas A. s. 57
2. ↑  MacGinty, Tom s. 162
**Gustaf Rurik Frilander** (3. helmikuuta 1880 Juva – 3. joulukuuta 1940 Jyväskylä) oli suomalainen kirjakauppias ja lintuaiheisten veistosten ja maalausten tekijä.

Juvalta kotoisin ollut Rurik Frilander tuli kirjakauppa-alalle jo vuosisadan vaihteessa. Hän oli ensimmäiset kymmenen vuotta Viipurissa kirjakauppa-apulaisena ja kirjakaupan hoitajana. Vuonna 1913 Frilander perusti oman kirjakaupan Helsinkiin Töölön kaupunginosaan. Hän myi sen vuonna 1919 H. F. Vainiolle ja siirtyi Suomalaisen Kirjakaupan ja myöhemmin Akateemisen Kirjakaupan palvelukseen. Tämän jälkeen Frilander tuli Jyväskylään Jyväskylän Yliopistoyhdistyksen omistaman Weilin & Göösin kirjakaupan johtajaksi.

Frilander aloitti lintuaiheisten maalausten teon 1920-luvulla ja myöhemmin hän alkoi tehdä keramiikkatöitä aiheineen lintupoikueet. Hän suoritti Ateneumin kurssin ollessaan Suomalaisen Kirjakaupan palveluksessa Helsingissä ja oli kuvanveistäjä Viktor Malmbergin yksityisoppilaana. 1930-luvun lopulla hänen kokoelmissaan oli jo 400 lintuaiheista maalausta ja veistosta. Frilander tutki myös perhosia ja keräsi niitä.

Rurik Frilanderin poika on faktori ja itseoppinut kuvanveistäjä Allan Frilander.

Lähteet
-------

1. ↑  Kuolinilmoitus, Kirjakaupanjohtaja Gustaf Rurik Frilander, Helsingin Sanomat, 1940, No 332, sivu 2, julkaistu 6.12.1940
2. 1 2  Kirjakauppias Rurik Frilander, Suomen kirjakauppalehti : Suomen kustannusyhdistyksen ja Suomen lajittelukirjakauppiasyhdistyksen äänenkannattaja, 01.02.1930, nro 3, s. 1, Kansalliskirjaston digitaaliset aineistot
3. ↑  Lintulapsien taiteilijaa tapaamassa, Seura, 23.02.1938, nro 8, s. 4, Kansalliskirjaston digitaaliset aineistot
4. ↑  Jyväskylässä on syntynyt intialaisia jättiläisperhosia, Seura, 09.02.1938, nro 6, s. 7, Kansalliskirjaston digitaaliset aineistot
5. ↑  Veistää pilke silmäkulmassa, Keski-Pohjanmaa 10.2.2008 (Arkistoitu – Internet Archive)
Porsche 959.
**Pariisi-Dakar-ralli 1986** (myös *Pariisi-Algiers-Dakar*) oli 8. Dakar-ralli, joka ajettiin 1. tammikuuta 1986 ja 22. tammikuuta 1986 välisenä aikana. Kilpailun lähtöpaikka oli Versaillesissa Ranskassa ja päätepiste Dakarissa Senegalissa. Kilpailun pituus oli 15 000 kilometriä ja reitti kulki Ranskan, Algerian, Nigerin, Malin, Ylä-Voltan ja Senegalin alueella.

Kilpailuun ilmoittautui 486 kilpailijaa, joista 282 oli autoja, 131 moottoripyörää ja 73 muuta. Kilpailun maaliin pääsi 100 ajoneuvoa, joista 71 oli autoja tai kuorma-autoja ja 29 moottoripyöriä.

Yleiskilpailun voitti kaksikko Metge/Lemoyne Porsche 959:llä ja moottoripyörien kategorian voitti Cyril Neveu Hondalla. Kuorma-autojen kategorian voitti kaksikko Vismara/Minelli Unimogilla.

Pariisi-Dakar -rallin perustaja Thierry Sabine menehtyi kilpailun aikana helikopterionnettomuudessa lähellä Gourma-Rharousia, Malissa. Onnettomuus sattui äkillisen hiekkamyrskyn yhteydessä. Onnettomuudessa kuoli myös neljä muuta henkilöä: ranskalainen pop-laulaja Daniel Balavoine, journalisti Nathalie Odent, radisti Jean-Paul Le Fur sekä helikopterilentäjä François-Xavier Bagnold.

Lähteet
-------

1. 1 2 3  Dakar Retrospective 1979-2007 (PDF)  Arkistoitu. Viitattu 20.6.2023. (englanniksi)
2. ↑  Thierry Sabine *motorsportmemorial.org*. Viitattu 22.6.2023. (englanniksi)

Dakar-ralli

|  |  |
| --- | --- |
| Eurooppa ja Afrikka | 
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* ~~2008~~

 |
| Etelä-Amerikka | 
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019

 |
| Lähi-itä | 
* 2020
* 2021
* 2022
* 2023

 |
Taiteilijan näkemys "harmaista", joka on yksi laajalti elokuvissa ja tieteiskirjallisuudessa esiintyvä muukalaisrotu
**Humanoidi** tarkoittaa mitä tahansa olentoa, joka muistuttaa ruumiinrakenteeltaan ihmistä. Humanoidi voi olla esimerkiksi ihmisapina, robotti tai mytologinen olento. Yleensä termillä kuitenkin viitataan ihmisen muotoiseen avaruusolentoon. Väitetyissä humanoidihavainnoissa esiintyy monia eri rotuja, joista Harmaat ovat yleisimmin nähty laji.

Tyypillisiä humanoidiufohavainnon piirteitä
-------------------------------------------

Humanoidihavaintoon liittyy monesti tämäntyyppisiä piirteitä.

* Syrjäinen paikka
* Ufo saapuu hiljaa
* Humanoidi ilmaantuu heti kun ufo on laskeutunut
* Humanoidi leijuu ja liikkuu jäykästi
* Humanoidi on pienempi kuin ihminen
* Yhtenäinen suojapuku, kengät liittyvät saumatta pukuun
* Ufoaluksen ikkunoista erottuu hahmoja
* Ufon nopea poistuminen hiljaa suristen
* Lämmön aiheuttamia jälkiä

Seurauksia havaitsijassa:

* Jäsenet kankeita, liikkuminen vaikeaa, palovammoja
* Pelko, joka jatkuu kauan
* Julkisuuden kaihtaminen

Ted Bloecherin humanoiditapausten luokittelu
--------------------------------------------

Humanoidihavaintoa kutsutaan Hynekin ufoluokittelussa lyhenteellä CE III, kolmannen asteen lähituntuma. Abduktio on CE IV. Ted Bloecherin humanoidiluokitus kuvaa humanoidihavainnon yleistä tyyppiä, ei nähtyjen olioiden lajia.

* A Ufo ja olento(ja) sen sisällä
* B olento tulee ufosta ja/tai menee ufoon
* C olento ja ufo koko havainnon ajan erillään
* D olento ufoaallon aikaan
* E vain olento, ei ufoa
* F ääniä kuultu, ei ufoa
* G abduktio, jossa ihminen kaapataan ufoon joksikin aikaa

Lähteet
-------

1. ↑  Kyröläinen- Teerikorpi, Ufojen arvoitus s. 296.
2. ↑  Kyröläinen, Teerikorpi Ufojen arvoitus sivu 261.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Humanoidi**.
* Alien Taxonomy; Skeptic's Notebook (Arkistoitu – Internet Archive). (englanniksi)
**S/S Argo** oli suomalainen Gustaf Eriksonin omistama höyrylaiva jonka Neuvostoliiton laivaston sukellusvene *Štš-317* torpedoi Bogskärin lähistöllä jatkosodan aikana 16. kesäkuuta 1942. Laivan 23 hengen miehistöstä sai surmansa yhdeksän, heidän joukossaan oli Gustaf Eriksonin poika, laivan toinen perämies Gustaf-Adolf Erikson. Ruotsalainen höyrylaiva S/S *Ulla* pelasti 14 miehistön jäsentä.

*Argo* oli rakennettu 1898 Robert Napier and Sonsin telakalla Glasgowssa. Laivan vetoisuus oli 4 320 kuollutpainotonnia, pituus 98,49 metriä, leveys 13,47 metriä ja syväys 6,10 metriä. Höyrykoneen teho oli 1 340 hevosvoimaa. Laiva oli vuoteen 1912 glasgowlaisen Glasgow Shipowners Co Ltd -varustamon omistuksella nimellä *Camperdown*. Tämän jälkeen se oli ruotsalaisvarustamojen omistuksessa vuoteen 1937, jolloin Gustaf Eriksonin *Rederi Ab Ponape*-varustamo osti sen. *Argo* nimen laiva sai vuonna 1924.

Lähteet
-------

1. 1 2  Kuvia laivoista ja merenkulkijoista : Gustaf Erikson : Argo (Äänimeri-sivusto) (Arkistoitu – Internet Archive)
**LÉ Aisling** (viirinumero P23) oli Irlannin laivaston Emer-luokan ulkovartiolaiva, joka nimettiin runoilija Patrick Pearsen satavuotisjuhlallisuuksiin valmistaman juhlarunon Aislingin mukaan.

Valmistus
---------

*Pääartikkeli: Emer-luokka*
Alus tilattiin Verolme Dockyardilta Corkista Irlannista, missä köli laskettiin 31. tammikuuta 1979 telakkanumerolla 973. Se laskettiin vesille saman vuoden lopulla 3. lokakuuta ja otettiin palvelukseen 21. toukokuuta 1980 ensimmäisenä päällikkönään komentajakapteeni McNamara.

Palvelus
--------

Alus pysäytti yöllä 28.-29. syyskuuta 1984 yhdessä *LÉ Emerin* kanssa Yhdysvalloista Irlantiin matkanneen troolari *Marita Annin*, joka pysähtyi vasta varoituslaukausten jälkeen. Pysäytetyltä alukselta löytyi runsaasti aseita ja ampumatarvikkeita.

Vain kolmisen viikkoa edellisen tapahtuman jälkeen *Aisling* kohtasi 19. lokakuuta espanjalaisen kalastaja-alus *Sonian* Irlannin talousalueelta Saltee saarten eteläpuolella läheltä Wexfordia. Kalastaja-alus esti alukselle nousun, jolloin se pyrki törmäämään *Aislingin* kylkeen. Törmäys vältettiin, minkä jälkeen *Aisling* avasi tulen ampuen noin 500 laukausta. Viiden tunnin kissa ja hiiri leikin jälkeen vartioalus määrättiin palaamaan satamaan kalastaja-aluksen siirtyessä Britannian aluevesille. Partioalus oli juuri palaamassa satamaan, kun se vastaanotti hätäkutsun välittömässä uppoamisvaarassa olevalta *Sonialta*

Alus osallistui Air Indian lennon 182 23. kesäkuuta 1985 mereen pudonneen Boeing 747 -lentokoneen pelastustöihin. Alus oli operaation johtoaluksena ja se keräsi merestä kaikkiaan 38 ruumista.

Aluksen päälliköksi tuli 2008 Irlannin merivoimien ensimmäinen naispuolinen päällikkö Roberta O'Brien.

Alus poistettiin palveluksesta kesäkuussa 2016 Galwayssa. Alus huutokaupattiin 23. maaliskuuta 2017 ja sen osti alankomaalainen romuttaja. Alus myytiin edelleen 2018 Libyan kansallisarmeijan laivastolle, joka nimesi sen *Al Karamaksi*.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)
* MacGinty, Tom: *The Irish Navy - A Story of Courage and Tenacity (Golden Jubilee Irish Naval Service)*. Kerry, Irlanti: The Kerryman Ltd, 1995. ISBN 0-946277-22-2. (englanniksi)

### Viitteet

1. ↑  Adams, Thomas A. s. 57
2. ↑  Worldwarships.com - Aisling
3. ↑  MacGinty 1995 s. 256
4. ↑  New York Times 30. syyskuuta 1984
5. ↑  MacGinty 1995 s. 204-206
6. ↑  MacGinty 1995 s. 207-208
7. ↑  Airdisaster.com Flight 182 (Arkistoitu – Internet Archive)
8. ↑  Irish Naval Service
9. ↑  MacGinty 1995 s. 209-210
**S/S *Antero*** on höyrylaiva, joka on rakennettu vuonna 1924 Tehtaat Lehtoniemi & Taipale Fabrikerin telakalla Lehtoniemessä. Alus rakennettiin Valtion rautateiden käyttöön hinaamaan halkoproomuja Saimaalla. Ammattiliikenteessä *Antero* hinasi alun perin proomuja Savonlinnaan ja Varkauteen, mutta 1930-luvulta lähtien se oli VR/Vapon Kallaveden laiva. Hinausten vähentyessä alus jäi seisomaan Luukkaan telakan rannalle 1958. Vapo käytti laivaa sen jälkeen enää ajoittain, ja vuonna 1961 se myytiin Löydän Sahalle Ristiinaan. Löydön Sahan palveluksessa alus veti tukkilauttoja ja selluloosahaketta Kaukopään tehtaille. Sahan lopetettua toimintansa vuonna 1965 *Antero* jäi toimettomaksi kahdeksaksi vuodeksi. Laiva siirtyi 1973 Ari Juvan omistukseen Saimaalle.

Alus kuuluu Museoviraston perinnelaivarekisteriin, ja se on Suomen Höyrypursiseuran alusrekisterissä.

Lähteet
-------

* Erkki Riimala, Höyrylaivamme. Suomen Höyrypursiseura ry, 1977. ISBN 951-991 40-4-8

### Viitteet

1. ↑  Laiva 2008 numero 1 s. 38

Aiheesta muualla
----------------

* Antero Suomen Höyrypursiseuran sivuilla (Arkistoitu – Internet Archive)
**Humanitaarinen interventio** tarkoittaa valtion asevoimien tunkeutumista toisen valtion alueelle, jotta siellä tapahtuvat vakavat ihmisoikeuksien loukkaukset saataisiin estettyä. Humanitaarisessa interventiossa ihmisyksilöiden oikeuksilla perustellaan valtion suvereniteetin loukkaus.

Humanitaarisia interventioita tai sellaisiksi väitettyjä ovat olleet esimerkiksi:

* Intian interventio Bangladeshin sodassa 1971
* Vietnamin interventio Kambodžassa 1978 punaisten khmerien syrjäyttämiseksi
* Tansanian interventio Ugandassa 1979 Idi Aminin syrjäyttämiseksi
* Naton pommitukset Jugoslaviassa 1999
* Afganistanin miehitys 2001
* Irakin sota 2003–2011
* sotilasinterventio Libyassa 2011

Humanitaarisia interventioita on arvosteltu muun muassa "liberaaliksi imperialismiksi", länsimaisten oikeuskäsitysten pakottamiseksi muihin kulttuureihin sekä geopoliittisista tai taloudellisista motiiveista. Arvostelijat ovat huomauttaneet, että humanitaarista interventiota ei suoritettu Ruandan kansanmurhan estämiseksi, koska siitä ei olisi ollut kenellekään poliittista tai taloudellista hyötyä.

Katso myös
----------

* Suojeluvastuun periaate

Lähteet
-------

1. ↑  humanitaarinen interventio *YSO - Yleinen suomalainen ontologia*. Viitattu 20.11.2020.
2. 1 2 3 4 5  Duncan Bell: Humanitarian intervention *Encyclopædia Britannica*. Viitattu 20.11.2020.
3. 1 2 3 4  Walden Bello: The Checkered History of Humanitarian Intervention *Transnational Institute*.  6.9.2013. Viitattu 20.11.2020.
*Tämä artikkeli kuvaa Savonlinnan maakuntamuseossa olevaa höyryhinaajaa. Sanan muita merkityksiä on täsmennyssivulla.*

**S/S Ahkera** on höyryhinaaja, joka on nähtävänä Riihisaaren laiturissa Savonlinnassa. Sen ylläpidosta on vastannut vuodesta 2013 alkaen S/S Ahkeran Perinneyhdistys ry.

Valmistus
---------

Hinaajan tilasivat joensuulaiset liikemiehet S. Parviainen ja A. J. Mustonen vuonna 1869 Paul Wahl & Co:n konepajalta Varkaudesta. Alus valmistui vuonna 1871.

Palvelus
--------

Vuonna 1881 *Ahkera* siirtyi puutavarakauppaa ja sahaustoimintaa Pohjois-Karjalassa harjoittaneelle englantilaiselle Egerton Hubbard & Co -yhtiölle. Se pelasti vuonna 1898 uppoavan höyrykuunari *Salaman* matkustajat Puumalan vesillä. Utra Wood Ltd -yhtiölle se siirtyi vuonna 1899 ja Ab W. Gutzeit & Co:n laivastoon vuonna 1902, kun yhtiö osti Utra Wood Co:n. *Ahkera* hinasi sitten Gutzeitin puutavaraa nippuina, lotjilla tai proomuilla Saimaan vesistön yläosista Vuoksenniskalle, Viipuriin ja Kotkaan. S/S *Ahkera* toimi Kotkan satamahinaajana vuodesta 1946. Sen toiminta päättyi kolme vuotta myöhemmin uppoamiseen, mutta se nostettiin ja siirrettiin takaisin Saimaalle, jossa se palveli hinaajana vuoteen 1958. Aluksen höyrykattilaa lämmitettiin puilla koko sen käyttöiän ajan. Vuonna 1971 Enso-Gutzeit kunnosti aluksen museolaivaksi, ja se siirrettiin maihin Laitaatsillan telakka-alueen läheisyyteen. 

Vuonna 2002 StoraEnso lahjoitti S/S *Ahkeran* Savonlinnan kaupungille, ja hinaaja siirrettiin esille Savonlinnan maakuntamuseon laituriin. Kesästä 2013 S/S *Ahkeran* on omistanut kannatusyhdistys, joka kunnostaa aluksen liikennöitävään kuntoon. Savonlinnan maakuntamuseon laituri tulee jatkossakin olemaan aluksen kotisatama.

Lähteet
-------

* Höyryhinaaja Ahkera (Arkistoitu – Internet Archive)

Aiheesta muualla
----------------

* Kuva höyryhinaaja S/S Ahkerasta (Arkistoitu – Internet Archive) Steamship.fi-sivustolla.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: S/S Ahkera (Q11891628)ohje |
| --- |
|  |
| esiintymä kohteesta | hinaaja |
|  |
| valtio | Suomi |
|  |
|  |

 |
**Humanity+** (aiemmin **World Transhumanist Association** (WTA)) on vuonna 1998 perustettu voittoa tavoittelematon järjestö, joka kannattaa geeniteknologian, kybernetiikan, nanoteknologian ja muiden edistyneiden teknologioiden käyttöä ihmisen ominaisuuksien laajentamiseksi. Järjestön perustivat Nick Bostrom ja David Pearce.

Järjestöllä on paikallisosastoja useissa maissa. Maailmanlaajuinen jäsenmäärä on tällä hetkellä noin 3000.

Historia
--------

World Transhumanist Associationin perustivat vuonna 1998 filosofit Nick Bostrom ja David Pearce.

Vuonna 2008 järjestö uudelleen nimettiin Humanity+ nimiseksi.

Katso myös
----------

* Transhumanismi
* Transvision

Lähteet
-------

1. ↑  John Sutherland: The ideas interview: Nick Bostrom *theguardian.com*.  9.5.2006. Viitattu 4.7.2022. (englanniksi)
2. ↑  Russell Blackford: Metamagician and The Hellfire Club: WTA changes its image *Metamagician and The Hellfire Club*.  18.7.2008. Viitattu 11.5.2021.

Aiheesta muualla
----------------

* World Transhumanist Association (Arkistoitu – Internet Archive) - virallinen kotisivu
**USS Anchorage** (runkonumero LPD-23) on Yhdysvaltain laivaston San Antonio -luokan maihinnousualus.

Valmistus
---------

*Pääartikkeli: San Antonio -luokka*
Alus tilattiin Huntington Ingalls Industriesilta Avondalesta Lousianasta, missä köli laskettiin 24. syyskuuta 2007. Alus kastettiin 14. toukokuuta 2011 kumminaan entisen merijalkaväen komendantin kenraali James T. Conwayn puoliso Annette Conway ja otettiin palvelukseen 4. toukokuuta 2013 päällikkönään Joel G. Stewart.

Palvelus
--------

Alus läpäisi 9. tammikuuta 2023 Singaporen salmen matkallaan länteen ja Malakansalmen pohjoiseen 9.-10. tammikuuta. Seuraavat päivät se oli Banda Acehin edustalla Sumatran rannikolla, mistä se jatkoi matkaansa länteen. Alus oli 17. tammikuuta Sri Lankan etelärannikolla ja ankkuroitui 19. tammikuuta Port of Colomboon kaksipäiväiselle vierailulle. Alus osallistui CARAT-harjoitukseen, minkä jälkeen se oli 25.-27. tammikuuta laiturissa Colombossa. Alus läpäisi Malakansalmen 31. tammikuuta matkallaan etelään ja kiinnittyi 1. helmikuuta laituriin Singaporessa RSS Singapurassa, mistä se jatkoi matkaansa 2. maaliskuuta.

Alus saapui 4. maaliskuuta Thaimaanlahdelle vuotuiseen Cobra Gold -harjoitukseen. Se täydensi 6. maaliskuuta varastojaan *USNS Big Hornilta*, minkä jälkeen se vieraili seuraavana päivänä pikaisesti Sattahipissä Thaimaassa. Alus oli 8.-10. maaliskuuta laiturissa Chuk Sametissa.

Alus täydensi 17. maaliskuuta varastojaan *USNS John Ericssonilta* Etelä-Kiinan merellä. Se osallistui 21. maaliskuuta Etelä-Korean kaakkoisrannikolla PHOTOEX-harjoitukseen ja oli 23.-26. maaliskuuta laiturissa Busanin laivastotukikohdassa. Alus ankkuroitui 27. maaliskuuta Pohangin rannikolle purkaakseen ajoneuvoja maihinnousuharjoitus Ssang Yong 2023:ssa, johon osallistuneet ajoneuvot kuormattiin 1. huhtikuuta takaisin alukselle. Alus oli 3.-4. huhtikuuta laiturissa Busanissa.

Alus täydensi 8. huhtikuuta varastojaan Luzonin kaakkoispuolella *USNS Tippecanoelta*. Se kiinnittyi 10. huhtikuuta laituriin Subic Bayssä päivän laivastovierailulle ennen osallistumistaan vuotuiseen Balikatan-harjoitukseen. Alus osallistui 19. huhtikuuta PHOTOEX-harjoitukseen, minkä jälkeen se täydensi 25. huhtikuuta Zambalesin rannikolla varastojaan *USNS Tippecanoelta*. Alus oli laiturissa 30. huhtikuuta - 6. toukokuuta Subic Bayssä.

Lähteet
-------

1. ↑  Info
2. 1 2 3 4 5  uscarriers.net